觀江淮名勝圖
作者：王昌齡
朝代：唐

paragraphs: 刻意吟雲山，尤知隱淪妙。
遠公何爲者，再詣臨海嶠。
而我高其風，披圖得遺照。
援毫無逃境，遂展千里眺。
淡掃荆門煙，明標赤城燒。
青葱林間嶺，隱見淮海徼。
但指香爐頂，無聞白猿嘯。
沙門既云滅，獨往豈殊調。
感對懷拂衣，胡寧事漁釣。
安期始遺舃，千古謝榮耀。
投跡庶可齊，滄浪有孤棹。